EkBass/fiwiki-20250220-pages-articles huggingface dataset:
Rosa Corder

Rosa Frances Corder (18. toukokuuta 1853 – 28. marraskuuta 1893) oli englantilainen taidemaalari ja taidemalli. Hän oli Charles August Howellin rakastajatar ja hänen oletetaan rakastajansa painostamana olleen mukana väärentämässä Dante Gabriel Rossettin teoksia. Rosa Corderin isä oli kauppias ja muusikko Micah Corder. Perheessä oli kuusi lasta. Rosa Corder opiskeli musiikkia ja oli lahjakas myös vieraissa kielissä ja ennen kuin oli täyttänyt 20 vuotta käänsi englanniksi teoksen Science Without God. Corder opiskeli aluksi taidetta Felix Moschelesin oppilaana ja jatkoi opintojaan Frederick Sandysin oppilaana. Sandysin oppilaana Corderin opintoihin kuului vanhojen teosten kopiointi ja hän pärjäsi opinnoissaan erinomaisesti. Hän piti näyttelyn sekä Grosvenor Galleryssa että Royal Academy of Artsissa. Hänen muotokuvaansa kirkonmies Edward Bouverie Puseysta pidettiin eniten mallinsa näköisenä. Noin 20-vuotiaana Corder kohtasi Howellin joka todennäköisesti näki tässä lahjakkaan taiteilijan joka voisi tehdä väärennöksiä. Corderin odotuksia suhteelta ei tiedetä, mutta hän suoraapätä ryhtyi rikoskumppaniksikaan. Howell tutustutti Corderin James McNeill Whistlerille joka maalasi hänestä upean muotokuvan. On epäilty, että hänellä oli suhde myös Whistlerin kanssa. Maalauksen tekeminen oli kestänyt jo kaksi vuotta, kunnes Corder sai tarpeekseen. Väitetyn väärentäjän uransa ohella Corder maalasi muotokuvia. Hänellä oli ateljee Newmarketissa jossa hänen onnistui naisena päästä sisälle miesten hallitsemaan hevosurheilumaailmaan. Hän maalasi muotokuvia hevosurheilijoista että lemmikkieläimistä ja niistä tuli suosituuja. Osasta hänen teoksiaan otettiin painojäljennöksiä joita ostettiin paljon. Hän oli eläinten oikeuksien puolustaja ja oli oikeudessa todistamassa eläinrääkkäysjutuissa. Kun Howellin vaimo kuoli vuonna 1888, otti Corder Howellin tyttären kasvatikseen. Hänellä oli myös itsellään tytär Howellin kanssa. Howell kuoli vuonna 1890 keukokuumeeseen. Howellin sairastellessa kävi Corder hänen luonaan joka päivä. Corder kuoli keuhkokuumeeseen itsekin kolme vuotta myöhemmin. Corderin kuvaillaan olleen äärimmäisen kaunis ja älykäs nainen joka piti erikoisia vaatteita. Jos hän oli mukana taideväärennöksissä, hän lienee tehnyt sen omasta halustaan eikä Howellin pakottamana. Häntä pidettiin itsenäisenä naisena jolla oli useita suhteita kuten suhde Rossettin ja Whistlerin kanssa. == Lähteet == == Aiheesta muualla == * http://www.frick.org/sites/default/files/archivedsite/exhibitions/whistler/corder.htm Luokka: Englantilaiset taidemaalarit Luokka: Rakastajattaret Luokka: Vuonna 1853 syntyneet Luokka: Vuonna 1893 kuolleet
Seuilly

Seuilly on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 55 kilometriä Toursin kaupungista lounaaseen. Kunnan alueella oleva maatila Manoir de la Devinière on kirjailija François Rabelaisin syntymäkoti, jossa hän syntyi noin vuonna 1483 – 1494. Historiallisen muistomerkin statuksen saaneesta talosta ja sitä ympäröivistä maatalousrakennuksista tehtiin kirjailijalle omistettu museo Musée Rabelais vuonna 1951. Seuillyssä on myös keskiaikainen linna Château du Coudray Montpensier. Sen alkuperä juontuu vuoteen 1090. Nykyinen linna on rakennettu 1300-luvulla, ja sitä laajennettiin huomattavasti 1400-luvulla. Linnan puutarha on perustettu vuonna 1736. Puutarhan ja linnan entisöinti alkoi vuonna 1930, kun lentokonevalmistaja Pierre-Georges Latécoère hankki linnan omistukseensa. Nykyisin linna toimii kokous ja juhlapaikkana. ==Lähteet== ==Aiheesta muualla== Luokka:Indre-et-Loiren kunnat
RESIST (vaaliliitto)

RESIST on vaaliliitto, johon kuuluvat marxilais-leniniläinen Belgian työväenpuolue (PTB; Partij van de Arbeit ) ja Arabialais-eurooppalainen liitto (AEL ' Arabisch-Europese Liga ), Belgian liittovaltion vaaleissa 2003 Flanderin alueella. RESIST-liittoa johti asianajaja Zohra Othman (PTB), marokkolaistaustainen etninen arabi. Liitto sai 10059 ääntä. Tämän seurauksena AEL irtautui PTB:stä ja perusti uuden puolueen nimeltä Moslim Democratische Partij . == Lähteet == == Aiheesta muualla == * RESIST-luettelon arkistoitu verkkosivusto * Muslimien eurooppalainen ryhmä julkaisee antisemitistisiä sarjakuvia , European Jewish Press, 6. helmikuuta 2006 * Tarjoaako 'vastustaa' vaaliluettelo yhtenäisyyttä? , Työntekijöiden kansainvälisen verkkosivuston komitea, 11. maaliskuuta 2003 * RESIST: tulosiltana Antwerpenissä, Indymedia Belgiassa, 18. toukokuuta 2003 Luokka:Belgian politiikka
Pertti Aula

Pertti Päiviö Aula (9. kesäkuuta 1936 Helsinki – 18. tammikuuta 2021 Helsinki) oli Turun yliopiston lääketieteellisen genetiikan professori. Aula kirjoitti ylioppilaaksi 1954, valmistui lääketieteen lisensiaatiksi 1961 ja väitteli lääketieteen tohtoriksi 1965 Helsingin yliopistossa. Hänen työuransa alkoi Helsingin yliopistollisen keskussairaalan (HYKS) Lastentautien klinikalla, jossa hän toimi apulaislääkärinä 1965–1969. Vuosina 1966–1967 hän työskenteli Yhdysvalloissa hankkiakseen lisää alansa tietämystä. Aula valmistui lastentautien erikoislääkäriksi 1969 ja työskenteli apulaisopettajana 1970–1971. Hän perusti Lastentautien klinikalle kromosomilaboratorion, jossa pyrittiin selvittämään synnynnäisten kehityshäiriöiden syitä. Aulan toinen tutkimusala oli syövän syntymekanismien selvittäminen tutkimalla virusten vaikutuksia kromosomeihin. Suomen Akatemian vanhempana tutkijana Aula toimi vuodet 1971–1978 ja Naistentautien klinikan sikiötutkimusyksikön vastaavana lääkärinä 1978–1986. Klinikan lääketieteellisen genetiikan erikoislääkärinä hän oli ensimmäinen henkilö Suomessa, joka alkoi tutkia geneettisiä muutoksia lapsiveden soluissa, kun oli havaittu että sellainen on mahdollista. Vuosina 1981–1982 Aula työskenteli vierailevana professorina New Yorkissa Yhdysvalloissa. Vuonna 1986 Aula valittiin Turun yliopiston lääketieteellisen genetiikan apulaisprofessoriksi ja hän keskittyi opetustyöhön ja tutkimukseen. Professorin virkaan Aula valittiin 1997 ja hän jäi eläkkeelle 2001. Aulalla on yli sata tieteellistä julkaisua lääketieteellisestä genetiikasta. ==Julkaisuja== * * Lauri A. Aaltonen (et.al, kirjoittaja), Pertti Aula, Helena Kääriäinen & Jaakko Leisti (toimittajat): Perinnöllisyyslääketiede. 2. uudistettu painos. Duodecim, 2002. ISBN 951-656-081-4. ==Lähteet== Luokka:Suomalaiset lääkärit Luokka:Turun yliopiston professorit Luokka:Vuonna 1936 syntyneet Luokka:Vuonna 2021 kuolleet
Ronja Isokääntä

Ronja Isokääntä (s. 14. maaliskuuta 2000) on suomalainen jalkapalloilija, pelipaikaltaan keskikenttäpelaaja. Hän on edustanut Kansallisessa Liigassa Tikkurilan Palloseuraa kaudesta 2018 alkaen. Hän on ennen kauden 2022 alkua pelannut Liigassa 69 ottelua ja tehnyt niissä kuusi maalia. Ennen TiPS:aan siirtymistään vuoden 2016 lopulla Isokääntä pelasi Salon Palloilijoissa ja FC Halikossa. Isokääntä on pelannut Suomen alle 19-vuotiaiden maajoukkueessa. Isokäännän kaksossisko Riina Isokääntä pelaa myös Liigaa Tikkurilan Palloseurassa. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Puna-viher-ruskea liitto

Ranskasta peräisin oleva puna-viher-ruskea liitto tarkoittaa vasemmistolaisten ( punainen ), islamistien ( vihreä ) ja äärioikeistojen ( ruskea ) liittoa. Termiä on käytetty myös kuvaamaan väitettyjä ay-vasemmiston ( punaiset ), ekologisesti ajattelevien agraarien ( vihreät ) ja äärioikeiston ( ruskeat ) liittoja. == Historia == Ranskalainen esseisti Alexandre del Valle kirjoitti "une alliance idéologique ... rouge-brun-vert " ("puna-ruskea-vihreä ... ideologinen liitto") 22. huhtikuuta 2002 Le Figaro -lehdessä. Also available from harissa.com. Vuonna 2010 Del Valle julkaisi esseen Italiassa otsikolla " " (Punainen, Musta, Vihreä: Äärimmäisten vastakohtien kohtaaminen. ) A. Del Valle, "Verdi, rossi e neri: chi sono i nemici dell'Occidente e perché ci odiano così , L'Occidentale, 3 December 2009. Retrieved 7 May 2016. Puna- viher-ruskean teorian ja sen eri muunnelmien myöhempi suosio johtuu pääasiassa ranskalaisen juutalaisjärjestön CRIF:n presidentin Roger Cukiermanin pitämästä puheesta CRIF:n juhlassa 25. tammikuuta 2003. Puheen teki kuuluisaksi 27./28. tammikuuta 2003 artikkeli Le Mondessa. Cukierman käytti ranskalaista termiä "alliance brun-vert-rouge" kuvaamaan antisemitististä asennetta, jonka oletettavasti jakoivat "äärioikeiston nostalgia rotujen hierarkioita kohtaan" (jota symboloi ruskea väri), "äärivasemmisto [joka on] anti-globalisti antikapitalistinen, amerikkalais- ja sionistivastainen" (punainen) ja José Bovén (vihreä) seuraajat. Yhdysvalloissa samanlainen erilaisten ryhmien liitto esiintyi Maailman kauppajärjestöön vastaisessa globalisaatiokriittisessä liikkeessä, joka yhdisti ammattiliitot, uusluddiittiset ympäristönpuolustajat ja paleokonservatiiviset nationalistit, kuten Pat Buchanan. Monet yllättyivät vasemmistolaisen Lenora Fulanin tuesta Pat Buchananille, jota on pidetty esimerkkinä puna-viher-ruskeasta liittoutumasta. == Samankaltaiset termit == Termi puna-ruskea (aktivistit / poliittiset voimat) ( , Krasno-korichnevye) syntyi Neuvostoliiton jälkeisellä Venäjällä kuvaamaan äärivasemmiston (kommunistit) ja äärioikeistolaisten (nationalistit, fasistit, monarkistit, uskonnolliset) liittoa, joka vastusti liberaalia ja kapitalistista Venäjän hallitusta vuonna 1990 ja sen taloudellisia ja sosiaalisia uudistuksia. == Katso myös == * Antisemitismi arabimaailmassa * Ekofasismi * Hevosenkenkäteoria * Islamovasemmistolaisuus * Kansallisbolševismi == Lähteet == Luokka:Poliittiset käsitteet Luokka:Islamismi
Riina Isokääntä

Riina Isokääntä (s. 14. maaliskuuta 2000) on suomalainen jalkapalloilija, pelipaikaltaan maalivahti. Hän on edustanut Kansallisessa Liigassa Tikkurilan Palloseuraa kaudesta 2018 alkaen. Hän on ennen kauden 2022 alkua pelannut Liigassa 56 ottelua. Ennen TiPS:aan siirtymistään vuoden 2016 lopulla Isokääntä pelasi Salon Palloilijoissa ja FC Halikossa. Isokäännän kaksossisko Ronja Isokääntä pelaa myös Liigaa Tikkurilan Palloseurassa. == Lähteet == Luokka:Suomalaiset jalkapallomaalivahdit Luokka:Vuonna 2000 syntyneet Luokka:Elävät henkilöt
Oona Siren

Oona Siren (s. 23. helmikuuta 2001) on suomalainen jalkapalloilija, pelipaikaltaan keskikenttäpelaaja. Hän edustaa Englannin Superliigassa West Ham Unitedia, johon hän siirtyi syyskuussa 2024 norjalaisseura Lillestrømistä. Siren on edustanut Kansallisessa Liigassa Tikkurilan Palloseuraa kausina 2018–2021 ja Kuopion Palloseuraa kausina 2022–2023. Hän pelasi TiPS:ssä 88 liigaottelua ja teki niissä 16 maalia. Kaudella 2020 TiPS saavutti SM-hopeaa ja pelasi myös Suomen Cupin loppuottelussa. Seuraavalla kaudella tuloksena oli jälleen SM-hopeaa. Kausilla 2022 ja 2023 Siren voitti KuPS:in joukkueessa liigamestaruuden sekä jälkimmäisellä kaudella myös Suomen Cupin. Hän pelasi ensimmäisellä KuPS-kaudellaan 23 liigaottelua ja teki niissä viisi maalia. Kaudella 2023 hän pelasi 23 liigaottelua ja teki niissä kolme maalia. Siren pelasi kaudella 2024 Lillestrømin joukkueessa Norjan pääsarjassa 19 ottelua. Siren on pelannut Suomen nuorisomaajoukkueissa. Hän pelasi alle 17-vuotiaiden maailmanmestaruuskilpailuissa 2018 ja aiemmin samana vuonna saman ikäluokan Euroopan-mestaruuskilpailuissa, joissa Suomi sijoittui kolmanneksi ja varmisti siten paikkansa MM-kilpailuihin. Siren pelasi naisten maajoukkueessa ensimmäisen ottelunsa huhtikuussa 2023 Slovakiaa vastaan. Heinäkuussa 2023 hän pelasi Islantia ja Skotlantia vastaan, marraskuussa 2023 Kansojen liigan ottelussa Romaniaa vastaan sekä joulukuussa 2023 Kansojen liigan ottelussa Slovakiaa vastaan. Hän on syyskuun 2024 puoliväliin mennessä pelannut 14 naisten maaottelua. Sirenin kaksossisko Emmi Siren on myös pelannut Liigaa samassa joukkueessa siskonsa kanssa, ensin Tikkurilan Palloseurassa ja sitten Kuopion Palloseurassa, ja myös hän on pelannut naisten maajoukkueessa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Emmi Siren

Emmi Siren (s. 23. helmikuuta 2001) on suomalainen jalkapalloilija, pelipaikaltaan puolustaja. Hän on edustanut Kansallisessa Liigassa Tikkurilan Palloseuraa kausina 2018–2021 ja Kuopion Palloseuraa kaudella 2022. Neljänä kautenaan TiPS:ssä Siren pelasi 86 liigaottelua ja teki niissä kahdeksan maalia. Kaudella 2020 TiPS saavutti SM-hopeaa ja pelasi myös Suomen Cupin loppuottelussa. Seuraavalla kaudella joukkue saavutti toistamiseen SM-hopeaa. Kaudella 2022 Siren voitti KuPS:in joukkueessa liigamestaruuden. Hän pelasi kauden aikana 23 liigaottelua ja teki niissä kahdeksan maalia. Kaudella 2023 hän voitti toistamiseen Suomen-mestaruuden ja nyt myös Suomen Cupin, mutta hän pelasi vain 14 liigaottelua, joissa hän teki yhden maalin, oltuaan alkukauden poissa kentiltä polvivamman vuoksi. Siren on pelannut Suomen nuorisomaajoukkueissa. Hän pelasi alle 17-vuotiaiden maailmanmestaruuskilpailuissa 2018 ja aiemmin samana vuonna saman ikäluokan Euroopan-mestaruuskilpailuissa, joissa Suomi sijoittui kolmanneksi ja varmisti siten paikkansa MM-kilpailuihin. Siren pelasi naisten maajoukkueessa ensimmäisen kerran syyskuussa 2022 MM-karsintaottelussa Ruotsia vastaan. Hän on pelannut marraskuun 2023 loppuun mennessä kolme naisten maaottelua. Sirenin kaksossisko Oona Siren on myös pelannut Liigaa samassa joukkueessa siskonsa kanssa, ensin Tikkurilan Palloseurassa ja sitten Kuopion Palloseurassa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Joanna Tynnilä

Joanna Tynnilä (s. 1. syyskuuta 2001) on suomalainen jalkapalloilija, pelipaikaltaan puolustaja. Hän on edustanut elokuusta 2023 alkaen norjalaista Brannia. Tynnilä edusti Liigassa Tikkurilan Palloseuraa kausina 2018–2021. Tuona aikana hän pelasi 84 liigaottelua ja teki niissä seitsemän maalia. Kaudella 2020 TiPS saavutti SM-hopeaa ja pelasi myös Suomen Cupin loppuottelussa. Seuraavalla kaudella joukkue saavutti toistamiseen SM-hopeaa. Kaudella 2022 Tynnilä pelasi Helsingin Jalkapalloklubissa 21 liigaottelua ja saavutti SM-hopeaa. Kaudella 2023 hän pelasi HJK:ssa 15 liigaottelua ja teki niissä yhden maalin. Hän siirtyi elokuussa 2023 norjalaisseura Branniin, jossa hän pelasi kauden loppupuolella yhdeksän liigaottelua. Hän on tammikuun 2024 loppuun mennessä pelannut avauskokoonpanossa kymmenen ottelua Mestarien liigassa, jossa Brann selviytyi maaliskuussa 2024 alkaviin puolivälieriin. Tynnilä on pelannut Suomen nuorisomaajoukkueissa. Hän pelasi alle 17-vuotiaiden maailmanmestaruuskilpailuissa 2018 ja aiemmin samana vuonna saman ikäluokan Euroopan-mestaruuskilpailuissa, joissa Suomi sijoittui kolmanneksi ja varmisti siten paikkansa MM-kilpailuihin. Hän pelasi naisten maajoukkueessa ensimmäisen kerran helmikuussa 2023 Kroatiaa vastaan. Hän on pelannut vuoden 2023 loppuun mennessä neljä naisten maaottelua. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Nina Wadia

Nina Wadia OBE (s. 18. joulukuuta 1968 Bombay) on brittiläinen näyttelijä. Hän on esiintynyt muun muassa televisiosarjassa EastEnders. ==Ura== === Lapsuus === Wadia asui lapsena perheensä kanssa ahtaassa asunnossa monsuunikausien koettelemassa Bombayssa (nyk. Mumbai), kunnes muutti yhdeksänvuotiaana Hongkongiin. === Televisio === Televisiossa Wadia tuli tunnetuksi esiinnyttyään BBC:n komediasarjassa Krishna soikoon!, jonka sketsien aiheina olivat brittiläis-intialaiset stereotypiat. Vuonna 2007 hänet valittiin Zainab Masoodin rooliin EastEnders -saippuasarjaan, jossa hän esitti hahmoa vuoteen 2013 asti. Hän teki cameo-roolin televisiosarjassa Doctor Whon jaksossa "The Eleventh Hour" vuonna 2010. Vuonna 2015 Wadia esiintyi viiden jakson verran Holby Cityn sairaala -lääkärisarjassa, jossa näytteli aivokirurgi Annabelle Cooperia. Vuonna 2020 Wadia näytteli Anna Masania rikosdraamasarjassa Murha paratiisissa. === Elokuvat === Vuonna 2002 Wadialla oli pieni rooli häiden pitopalveluvastaavana elokuvassa Parempi kuin Beckham. Bollywood-elokuvista hän on esiintynyt yhdessä Rishi Kapoorin kanssa vuoden 2007 elokuvassa Namastey London, jossa esitti tämän aviovaimoa. Vuoden 2017 romanttisessa komediaelokuvassa Finding Fatimah hän esitti Khadijaa. Vuonna 2019 hän esiintyi pienessä roolissa oikeilla näyttelijöillä tehdyssä Aladdin- elokuvassa, jossa hän näytteli katukauppias Zullaa. ==Yksityiselämä== Wadia on naimisissa säveltäjän Raiomond Mirzan kanssa ja heillä on kaksi lasta. Wadia on myös hyväntekijä, kun hän on toiminut puolestapuhujana elintenluovuttajille sekä Pelastakaa lapset -järjestön lapsille. == Palkinnot ja arvonimet == * The Asian Women Awards 2004: johtoportaan palkinto (). * British Soap Awards 2009: palkinnot luokissa "Paras komediasuoritus" ja "Paras pariskunta televisioruudulla" (parina Nitin Ganatran). * The Asian Awards 2013: palkinto saavutuksista televisioalalla (). * Brittiläisen imperiumin ritarikunnan (OBE) arvonimi hyväntekeväisyystyöstä joulukuussa 2020. ==Valikoitu filmografia== Televisio {| class="wikitable" style="font-size: 95%;" Vuosi Alkuperäinen nimi Suomenkielinen nimi Rooli 1994, 2007–2013 EastEnders Zainab Masood 1998–2001, 2014–2015 Goodness Gracious Me Krishna soikoon! Useita hahmoja 2000–2001 Perfect World Tunarin päiväkirja Margaret ”Maggie” Stone 2003–2004 All about Me Rupinder 2007–2008 Skins Skins - liekeissä Bibi Kharral 2010 Doctor Who Cameo-rooli (jakso "The Eleventh Hour") 2015 Holby City Holby Cityn sairaala Aivokirurgi Annabelle Cooper (5 jaksoa) 2020 Death in Paradise Murha paratiisissa Anna Masani ==Lähteet== Luokka:Vuonna 1968 syntyneet Luokka:Elävät henkilöt Luokka:Brittiläiset näyttelijät
Juwairiya bint al-Harith

Juwayriya bint al-Harith ibn Abi Dirar ibn Habib ibn Aidh ibn Malik ibn Jadhimah al-Mustaliq (arab. جويرية بنت الحارث‎,) (608 – 670/671) oli profeetta Muhammedin vaimo ja yksi Uskovaisten äideistä.Ibn Hisham, 1999, s. 454; Ibn Ishaq, 1955, s. 792 Aiša on kertonut seuraavan tarinan Juwayriyasta Muhammad ibn Abd al-Rahman ibn Thawbanille. Yazid ibn Abdallah ibn Qusayt oli kuullut sen isältään, jolle Muhammad ibn al-Rahman oli sen kertonut. Hän kertoi sen edelleen Ibn Umar al-Waqidille. Hänen kertomanaan tarina on seuraava.Al- Tabari, 1998, s.182-184 Juwairiya kuului sotasaaliiseen, jonka Muhammedin joukot saivat al-Muraysin taistelussa vuonna 627/628 Mustaliqin heimoa vastaan. Muhammed pani säännönmukaisen viidenneksen syrjään, ja jakoi loput väelleen antaen ratsumiehille kaksi ja jalkaväelle yhden viidenneksen. Juwairiya osui jaossa Thabit ibn Qays ibn Shammas al-Ansarille. Juwayrian puoliso, hänen serkkunsa Safwan ibn Malik ibn Jadhimah Dhu al-Shurf oli saanut taistelussa juuri surmansa, joten hän oli leski. Thabit lupasi vapauttaa hänet, jos saisi kuusi unssia kultaa. Juwairiya oli suloinen nainen. Kuka hänet näki, lankesi hänen pauloihinsa. Aiša kertoo, että profeetta oli hänen kanssaan, kun Juwairiya tuli hänen luokseen pyytämään apua. Hänet nähdessään Aisha tuli huonolle tuulelle, arvatessaan seuraukset. Juwairiya sanoi: "Oi Jumalan lähettiläs, olen Juwairiya, klaaninpäällikkö al-Harithin tytär. Thabit lupasi vapauttaa minut kuudesta unssista kultaa, joten pyydän apua. Profeetta sanoi: "Kävisikö vielä parempi järjestely?" Kun Juwayriya kysyi, mikä se olisi, profeetta vastasi, että hän maksaisi lunnaat, minkä jälkeen hän menisi Juwairiyan kanssa naimisiin. Juwayriya suostui. Muhammed oli tällöin 58-vuotias ja Juwayriya 20. Kun tieto avioliitosta levisi Muhammedin väen keskuuteen, he totesivat, etteivät halua pitää vangittuina profeetan sukulaisia ja vapauttivat sata Mustaliqin heimoon kuulunutta miestä, naista ja lasta. Perimätiedon mukaan Muhammed määräsi Juwairiyan käyttämään hijabia, mikä on tulkittavissa siten, että näin vahvistettiin Juwairiyan olevan Muhammedin puoliso, joiden ainoastaan oli käytettävä huivia, eikä hänen jalkavaimonsa.Viittaus 815, al-Tabari, 1998, s. 184 Juwayriyan historiallisuus on jäänyt avoimeksi, sillä hänestä kirjoitetaan vasta 700-luvun lopulla Ibn Ishaqin teoksessa eli sata vuotta hänen kuolemansa jälkeen.Ibn Hisham, 1999, s. 454Ibn Ishaq, 1955, 792 == Katso myös == * Muhammed * Muhammedin historiallisuus *Muhammedin vaimot == Lähteet == * * * === Viitteet === Luokka:Muhammedin talonväki Luokka:Muhammedin vaimot
Charlotte (Monacon prinsessa)

Prinsessa Charlotte (Charlotte Louise Juliette Grimaldi, 30. syyskuuta 1898 – 16. marraskuuta 1977) oli Monacon ruhtinaskunnan perintöprinsessa, ruhtinas Ludvig II:n ainoa lapsi ja ruhtinas Rainier III:n äiti. Charlotten vanhemmat olivat ruhtinas Ludvig II ja kabareetanssija Marie Juliette Louvet, jonka tuleva ruhtinas oli tavannut 1897 suorittaessaan asepalvelusta Ranskaan kuuluneessa Algeriassa. Seuraavana vuonna syntynyt Charlotte varttui äitinsä kanssa Pohjois-Afrikassa. Vasta vuonna 1911 Ludvig tunnusti tyttärensä, sillä hänellä ei ollut muita perillisiä. Tällöin lapsesta tuli prinsessa Charlotte ja Valentinois'n herttuatar. Isä järjesti Charlotten avioliiton kreivi Pierre de Polignacin kanssa. Pari sai kaksi lasta, prinsessa Antoinetten (1920–2011) ja prinssi Rainierin (1923–2005). Avioliitto oli onneton ja päättyi asumuseroon kymmenisen vuotta myöhemmin. Vuonna 1944 prinsessa Charlotte luopui oikeudestaan Monacon kruunuun poikansa hyväksi. Ludvig II kuoli 1949, ja Rainier III seurasi isoisäänsä ruhtinaaksi. == Lähteet == Luokka:Prinsessat Luokka:Monacon kuninkaalliset Luokka:Vuonna 1898 syntyneet Luokka:Vuonna 1977 kuolleet
Hanna Joronen

Hanna Joronen (s. 2. lokakuuta 1991) on suomalainen maantiepyöräilijä. Joronen voitti kortteliajon SM-kultaa 2021 ja saavutti hopeaa maantieajon SM- kilpailuissa vuonna 2020. == Lähteet == Luokka:Suomalaiset maantiepyöräilijät Luokka:Vuonna 1991 syntyneet Luokka:Elävät henkilöt
Georg Baronin

Georg Baronin (31. maaliskuuta 1895 Viipuri – 28. joulukuuta 1992) oli suomalainen Venäjän keisarillisen armeijan tykistöaliluutnantti ja Suomen armeijan luutnantti. Hän oli viimeinen elossa ollut Venäjän keisarillisessa armeijassa upseerina palvellut suomalainen.Mirko Harjula : "Ryssänupseerit": Ensimmäisen maailmansodan Venäjän asevoimien suomalaistaustaiset upseerit 1914-1956, BoD - Books on Demand 2013, luku Lopuksi, sivu 449 (Google Kirjat) Baroninin vanhemmat olivat Viipurin linnan komendantti, kapteeni Andrei Baronin ja Anna Baronin. Perheessä oli yhteensä neljä poikaa ja yksi tytär. Hän kävi Viipurin venäläistä reaalilyseosta 4 luokkaa. Vanhempien kuoltua Boronin ja hänen sisaruksensa joutuivat orpolasten kotiin Hatsinaan lähelle Pietaria. Boronin kävi täällä 7-luokkaisen lyseon loppuun. Hän pyrki vapaaehtoisena armeijaan ja palveli upseerioppilaana Konstantinin tykistöopistossa Hatsinassa, josta hän valmistui 1916 aliluutnantiksi. Baronin osallistui ensimmäiseen maailmansotaan Minskin rintamalla toukokuusta 1916 lokakuuhun 1917. Hän palveli Siperialaisen 2. tarkka-ampujarykmentin 5. patterissa ja sitten 132. jalkaväkidivisioonan 132. erillisessä tykistöpatteristossa. Kerenskin hallituksen kukistuttua syksyllä 1917 Boronin haki eron armeijan palveluksesta ja Suomen kansalaisena hän palasi Suomeen vuoden 1917 lopulla. | Suomessa Baronin suoritti asevelvollisuutensa Viipurin Rannikkotykistöpataljoonaan kuuluneessa Härkölän 6-tykkisessä patterissa toimien muun muassa patterin päällikkönä. Hänet määrättiin 4. elokuuta 1918 IV patteriston nuoremmaksi upseeriksi. Asevelvollisuuden suoritettuaan hän muutti Helsinkiin ja oli työssä eräässä kotelotehtaassa. Tilgmannin kirjapaino osti sitten tehtaan ja Baronin pääsi kirjapainon palvelukseen. Talvisodan aikana hän oli tulkkina II armeijakunnan esikunnassa ja jatkosodan aikana IV armeijakunnan esikunnassa. Baronin osallistui muun muassa Porlammin motista vangiksi jääneen kenraalimajuri Vladimir Kirpitšnikovin kuulusteluihin. Baronin ylennettiin sodan aikana luutnantiksi ja kotiutettiin jo jatkosodan aikana iän perustella. Baronin jatkoi sitten kirjaltajan työssä ja jäi eläkkeelle 1966. Baronin oli naimisissa Maria Waseniuksen (k. 1978) kanssa. Heillä oli kolme tytärtä ja kaksi poikaa, joista toinen oli Valdemar Baronin. Viimeksi Baronin asui nuorimman tyttärensä perheessä Helsingissä. Hän kuoli vuonna 1992 97-vuotiaana ja oli tällöin viimeinen elossa ollut Venäjän keisarillisessa armeijassa upseerina palvellut suomalainen. == Lähteet == Luokka:Suomalaiset upseerit Luokka:Venäläiset sotilaat Luokka:Suomen venäläiset Luokka:Vuonna 1895 syntyneet Luokka:Vuonna 1992 kuolleet
Ida Sten

Ida Sten (s. 13. heinäkuuta 1994) on suomalainen maantiepyöräilijä. Sten saavutti pronssia maantieajon SM-kilpailuissa vuonna 2020. == Lähteet == Luokka:Suomalaiset maantiepyöräilijät Luokka:Elävät henkilöt Luokka:Vuonna 1994 syntyneet
Rose Christiane Raponda

Rose Christiane Ossouka Raponda (s. 1964 Libreville, Gabon) on gabonilainen poliitikko, joka nimitettiin heinäkuussa 2020 maan pääministeriksi. Raponda oli sitä ennen toiminut muun muassa Librevillen pormestarina ja maan puolustusministerinä. Raponda on koulutukseltaan taloustieteilijä, ja hän työskenteli ennen poliittista uraansa pankki-alalla. == Elämäkerta == Mpongweihin kuuluva Rose Christiane Raponda syntyi Librevillessä vuonna 1964. Hän opiskeli Gabonin talous- ja finanssitieteiden instituutissa ja aloitti työuransa gabonilaisesa pankissa. Raponda siirtyi pankki-alalta politiikkaan, kun hänet valittiin helmikuussa 2012 Raymond Ndong Siman hallitukseen budjettiasioista ja julkisesta taloudesta vastaavaksi ministeriksi. Gabonin demokraattinen puolue valitsi Rapondan vuoden 2014 kunnallisvaaleja varten Librevillen pormestariehdokkaaksi. Hän voitti vaalit, ja hän aloitti 7. helmikuuta 2014 pääkaupungin pormestarina. Raponda oli Librevillen ensimmäinen naispormestari, ja hän aloitti laajat uudistukset kaupungissa, jossa asuu lähes kolmannes Gabonin asukkaista. Raponda keskittyi erityisesti kaupungin talouteen, ja hänen kaudellaan budjetti jäi lähes 27 miljardia Keski-Afrikan CFA-frangia ylijäämäiseksi. Raponda toimi viisi vuotta pormestarina. Hän aloitti 12. helmikuuta 2019 Gabonin puolustusministerinä tehtävästä eronneen Étienne Massard Kabinda Makagan jälkeen. Kabinda Makaga oli presidentti Ali Bongo Ondimban luottomiehiä, mutta hänen asemansa oli heikentynyt tammikuussa 2018 tapahtuneen vallankaappausyrityksen seurauksena. Ali Bongo ylensi Rapondan heinäkuussa 2020 puolustusministeristä pääministeriksi, kun Julien Nkoghe Bekalé oli eronnut tehtävästä. Rapondasta tuli ensimmäinen nainen Gabonin pääministerinä. Rapondan suurimmat haasteet ovat öljyn tuotannon ja hinnan pieneminen sekä koronaviruspandemian hoitaminen. == Lähteet == Luokka:Gabonin pääministerit Luokka:Puolustusministerit Luokka:Pormestarit Luokka:Vuonna 1964 syntyneet Luokka:Elävät henkilöt
Sauda bint Zama'a

Sauda bint Zama'a (arab. سودة بنت زمعة‎) (570/580? – 674) oli islamin profeetta Muhammedin vaimo ja yksi Uskovaisten äideistä.Ibn Hisham, 1999, s. 454; Ibn Ishaq, 1955, s. 792Al-Tabari, 1998, s.182-184 Sauda oli al-Sakran ibn Amrin vaimo. Molemmat olivat Mekan muslimeita, jotka olivat paenneet muslimien vainoa Abessiniaan. Kun he palasivat Mekkaan, mies kuoli. Odotettuaan laillisen ajan Muhammed kosi Saudaa, joka lupasi antaa asiansa Muhammedin hoidettavaksi. Muhammed pyysi Saudaa etsimään klaanistaan miehen, joka voisi naittaa hänet. Saudalla oli tässä vaiheessa viisi tai kuusi lasta edellisestä avioliitostaan.Al-Tabari, 1998, s.169-171 Sauda oli ensimmäinen, jonka Muhammed otti vaimokseen Khadijan (555–620) kuoleman jälkeen. Avioliitto pantiin täytäntöön vuonna 620 Mekassa. Muhammed oli tällöin 50 ja Sauda 40- tai 50-vuotias, sillä perimätieto on tässä epätarkka. Kerrotaan kuitenkin, että mekkalaiset eivät uskoneet korviaan kuullessaan avioliitosta. Miten vanha, vähemmän kaunis ja varaton leski saattoi tulla hyväsukuisen ja kauniin Khadijan seuraajaksi Muhammedin vaimona? Sauda bint Zama'an historiallisuus on jäänyt avoimeksi, sillä hänestä kirjoitetaan vasta 700-luvun lopulla Ibn Ishaqin teoksessa eli sata vuotta hänen kuolemansa jälkeen.Ibn Hisham, 1999, s. 454Ibn Ishaq, 1955, 792 == Katso myös == * Muhammed * Muhammedin historiallisuus * Muhammedin vaimot == Lähteet == * * * === Viitteet === Luokka:Muhammedin talonväki Luokka:Muhammedin vaimot
Jenna Topra

Jenna Topra (s. 17. kesäkuuta 2001) on suomalainen jalkapalloilija, pelipaikaltaan hyökkääjä. Hän edusti Kansallisessa Liigassa Tikkurilan Palloseuraa kausina 2018–2021. Tuona aikana hän pelasi 86 liigaottelua ja teki niissä 27 maalia. Maaleistaan hän teki kymmenen kaudella 2019 ja kaksitoista kaudella 2021. Kaudella 2020 TiPS saavutti SM-hopeaa ja pelasi myös Suomen Cupin loppuottelussa. Kaudella 2021 tuloksena oli jälleen SM-hopeaa. Kaudeksi 2022 Topra siirtyi Helsingin Jalkapalloklubiin, jossa hän pelasi kauden aikana 22 liigaottelua, teki niissä viisi maalia ja saavutti jälleen SM-hopeaa. Topra on pelannut Suomen nuorisomaajoukkueissa. Hän pelasi alle 17-vuotiaiden maailmanmestaruuskilpailuissa 2018. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Eva Lehtinen

Eva Lehtinen (s. 11. helmikuuta 1984) on suomalainen maantiepyöräilijä. Lehtinen saavutti pronssia maantieajon SM-kilpailuissa vuonna 2019. == Lähteet == Luokka:Suomalaiset maantiepyöräilijät Luokka:Elävät henkilöt Luokka:Vuonna 1984 syntyneet
Aino Martikainen

Aino Martikainen (s. 22.5.2000) on suomalainen jalkapalloilija, pelipaikaltaan puolustaja. Martikaisen kasvattajaseura on Järvenpään Palloseura. Hän on edustanut Kansallisessa Liigassa Tikkurilan Palloseuraa kaudesta 2018 alkaen. Hän on ennen kauden 2022 alkua pelannut Liigassa 71 ottelua ja tehnyt niissä neljä maalia. Kaudella 2020 TiPS saavutti SM-hopeaa ja pelasi myös Suomen Cupin loppuottelussa. Seuraavallakin kaudella tuloksena oli SM-hopeaa. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Kate Webster

Catherine ”Kate” Webster (1849 Killane, Irlanti – 29. heinäkuuta 1879 Lontoo, Iso-Britannia) oli irlantilainen rikollinen. Hän työskenteli kotiapulaisena ja murhasi emäntänsä Julia Martha Thomasin ja hävitti hänen ruumiinsa. Tapaus herätti omana aikanaan suurta huomiota. Webster oli omaksunut jo varhain rikollisen elämäntavan. Hän jäi jo nuorena kiinni varkauksista ja kärsi niistä neljä vuotta pitkän vankeustuomion Liverpoolissa. Sieltä hän muutti Lontooseen, missä vuokrasi kalustettuja asuntoja ja myi niiden huonekalut eteenpäin. Lisäksi hän toimi taskuvarkaana ja prostituoituna. Hän jäi kiinni ja suoritti 18 kuukauden vankeustuomion. Vuonna 1879 Webster sai hyväntekeväisyysjärjestön kautta työpaikan varakkaan Julia Thomasin kotiapulaisena. Työnsä hän hoiti aluksi erittäin hyvin, mutta alkoi pian viihtyä paikallisessa pubissa. Työnantaja hermostui kun työt eivät tulleet tehdyiksi ja huomautti tästä Websterille. Kun parannusta ei tapahtunut, hän erotti Websterin. Suuttunut Webster odotti Thomasin paluuta kirkosta ja löi työnantajaansa kirveellä. Sen jälkeen hän työnsi Thomasin portaat alas ja kävi antamassa surmaiskun. Tämän jälkeen Webster pilkkoi työnantajansa ruumiin ja laittoi palat liedelle kattiloihin, joissa kiehui vesi. Sitten hän meni pubiin. Tultuaan kotiin hän laittoi Thomasi jäännöksistä osan laatikkoon ja poltti luita takassa. Hän myi Thomasin kultahampaita, ja hänen väitettiin myyneen vainajan rasvaa paistinrasvaksi. Hän pyysi erästä tuttavaansa heittämään Thomasin jäänteitä sisältävän laatikon jokeen. Ollessaan varma, että oli tehnyt täydellisen rikoksen, Webster ilmoitti että on perinyt Thomasin talon. Samaan aikaan kalastaja löysi Thomasin jäänteet sisältäneen laatikon ja ilmoitti siitä poliisille. Myös huolestuneet naapurit ilmoittivat Thomasin katoamisesta poliisille. Websteriä kuulusteltiin, mutta ei vielä pidätetty. Hän yritti paeta Irlantiin, mutta koska poliisitutkimukset olivat edenneet ja tulleet tulokseen, että Webster on murhaaja, hänet pidätettiin. Hänellä oli pidätettäessä yllään Thomasin mekko ja koruja. Oikeudessa Webster väitti ensin käytettyjen huonekalujen kauppiasta murhaajaksi, sitten rakastajaansa ja myöhemmin erästä pubituttua. Todisteet olivat kuitenkin kiistämättömät, ja hänet tuomittiin kuolemaan. Nyt Webster väitti olevansa raskaana, mutta lääkärintarkastus osoitti että näin ei ollut. Juuri ennen teloitustaan hän tunnusti kaiken vankilan papille ja vanginvartijalle. Minkäänlaista katumusta hän ei osoittanut. Tiedosto:Conviction of Kate Webster.jpg|The Illustrated Police Newsin kuva Kate Websterin oikeusjutusta. Tiedosto:Trial Sentence and Execution of Kate Webster.png|Nimetön julkaisu Kate Websterin oi­keu­den­käyn­nis­tä, tuom­ios­ta ja te­loi­tuk­ses­ta jul­kai­stu ehkä hei­nä­kuussa vuon­na 1879. == Lähteet == == Aiheesta muualla == * * * Luokka:Irlantilaiset rikolliset Luokka:Murhaajat Luokka:Prostituoidut Luokka:Vuonna 1849 syntyneet Luokka:Vuonna 1879 kuolleet
Henkivakuutusyhtiö Pohjan liiketalo

Henkivakuutusyhtiö Pohjan liiketalo on Helsingissä Kaisaniemenkatu 6:ssa sijaitseva kahdeksankerroksinen liiketalo, joka valmistui 1930. Rakennuksen suunnitteli arkkitehti Oiva Kallio. Taloa pidetään Helsingin ensimmäisenä funktionalistisena rakennuksena, joskin talossa oli vielä joitain uusklassismin piirteitä. Talo sijaitsee kiilamaisella tontilla Kaisaniemenkadun ja Vuorikadun risteyksessä.Henkivakuutusyhtiö Pohjan liiketalo, Suomen DocomomoMuseovirasto, Valtakunnallisesti merkittävät rakennetut kulttuuriympäristot : Helsinki : Vakuutusyhtiö Pohjan talo, Lasipalatsi ja Rautatalo Vakuutusyhtiö Pohjan liiketalossa on yhtenäiset nauhaikkunat, alimpien liikehuoneistokerrosten suuret näyteikkunat, kattoterassi ja valopiha. Uusklassismia edustavat vielä pilareiden koristeet, näyteikkunoiden yläpuolinen korostuslista ja leveä räystäslista. == Lähteet == Luokka:Helsingin liikerakennukset Luokka:Kluuvi Luokka:Modernistinen arkkitehtuuri Luokka:Valtakunnallisesti merkittävät rakennetut kulttuuriympäristöt Suomessa
Roosa Ariyo

Roosa Ariyo (s. 13. kesäkuuta 1994) on suomalais-nigerialainen jalkapalloilija, pelipaikaltaan hyökkääjä. Hän on edustanut Suomessa liigatasolla FC Honkaa kausina 2011–2014 ja Tikkurilan Palloseuraa kausilla 2019–2021. Kesäkuussa 2021 hän siirtyi Espanjan naisten liigassa pelaavaan UDG Tenerifeen. Ariyo on pelannut Suomen liigassa 69 ottelua ja tehnyt niissä 25 maalia. Vuonna 2014 hän voitti Suomen Cupin. Ariyo pelasi Ruotsin toisella sarjatasolla Jitexin joukkueessa kaudella 2015 ja on pelannut myös Yhdysvaltain yliopistosarjoissa. Ariyolla on sekä Suomen että Nigerian kansalaisuudet. == Lähteet == Luokka:Suomalaiset jalkapalloilijat Luokka:Nigerialaiset jalkapalloilijat Luokka:Vuonna 1994 syntyneet Luokka:Elävät henkilöt
Willy Bogner senior

Wilhelm "Willy" Bogner vanhempi (7. helmikuuta 1909 Traunstein, Ylä-Baijeri – 27. heinäkuuta 1977 Hausham, Ylä-Baijeri) oli saksalainen hiihtäjä ja yhdistetyn kilpailija. Hän perusti vaimonsa kanssa 1930-luvulla vaatetusalan yrityksen Bognerin GmbH, jota heidän nuorin poikansa Willy Bogner junior on menestyksellisesti jatkanut. Willy Bogner oli 1930-luvulla Saksan nimekkäin ja parhaiten menestynyt hiihtäjä ja yhdistetyn kilpailija. Hän saavutti urallaan useita Saksan mestaruuksia – 11 hiihdossa ja viisi yhdistetyssä. Ensimmäisen kerran hän osallistui MM-kisoihin Oslossa 1930, jossa kilpaili hiihdon pikamatkalla ja yhdistetyssä. Vuoden 1934 hiihdon MM-kisoissa Ruotsin Sollefteåssa hän oli hopeaa saavuttaneessa Saksan viestijoukkueessa sekä vuoden 1935 MM-hiihdoissa Tšekkoslovakian Vysoké Tatryssa yhdistetyn kolmas. Willy Bogner osallistui vuoden 1936 Garmisch-Partenkirchenin talviolympialaisiin helmikuussa 1936 toimien urheilijoiden puolesta olympiavalan vannojana. Itse olympiakisoissa Bogner oli 6:ksi sijoittuneessa 4 × 10 km:n viestijoukkueessa ja 12. yhdistetyssä. Willy Bogner perusti vuonna 1932 suksia myyvän yrityksen ja hänen tuleva vaimonsa Maria Lux suunnitteli urheiluvaatteita, joita Willy Bogner valmisti menestyksellisesti oman perustamansa yrityksen Bogner GmbH:n nimissä. Saksan hiihtomaajoukkue onkin perinteisesti käyttänyt Bogner-vaatteita olympialaisissa vuoden 1936 kisoista lähtien. Liiketoiminta keskeytyi sodan ajaksi. Bogner joutui sodassa vangiksi, mutta jatkoi vapauduttuaan 1947 yrityksensä toimintaa. Bogner oli aatteellisesti valtaan nousseen kansallissosialistisen Saksan kannattaja. Hänestä tuli vuonna 1934 SS:n jäsen. Willy Bogner oli naimisissa Maria Luxin (1914–2002) kanssa vuodesta 1937 lähtien. Heille syntyi kolme lasta: Rosemarie (1939), Michael (1941) ja Willy junior (1942). ==Lähteet== Luokka:Saksalaiset maastohiihtäjät Luokka:Saksalaiset yhdistetyn hiihtäjät Luokka:Saksalaiset liikemiehet Luokka:Saksalaiset kansallissosialistit Luokka:SS-sotilaat Luokka:Vuonna 1909 syntyneet Luokka:Vuonna 1977 kuolleet
Richelieu (Indre-et-Loire)

Richelieu on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 60 kilometriä Toursin kaupungista lounaaseen. Richelieu on nimensä mukaan kardinaali Richelieun 1600-luvulla rakennuttama ihannekaupunki. Kaupungin suunnittelusta vastasi arkkitehti Jacques Lemercier. Kaupunki on symmetrinen, suorakaiteen muotoinen kaupunki, joka on 620 metriä pitkä ja 390 metriä leveä. Kaupunkia rajaa muurit ja vallihauta. Kaupungin keskellä on pääkatu (Grande Rue), jota reunustaa yksityiset palatsit. Yksi palatsi, Grande Rue 28, on entisöity ja siellä voi tutustua kardinaaliin ja hänen kaupunkiinsa. Tiedosto:Ville_Richelieu_1657_Zeiller_15067.jpg|Kaupunki vuonna 1657 Tiedosto:Les_halles_et_l'église_de_richelieu_vu_des_halles_Photographe_Emmanuel_Dissais.jpg|Kauppahalli ja Notre-Damen kirkko Tiedosto:Richelieu02.jpg|Richelieun patsas ==Lähteet== ==Aiheesta muualla== Luokka:Indre-et-Loiren kunnat
Johanna Turunen

Johanna Turunen, (s. 1971 Joensuu) on suomalainen kuvataiteilija. Hän on valmistunut kuvataiteilijaksi Pohjois-Karjalan käsi- ja taideteollisuusoppilaitoksesta vuonna 1994. Lisäksi Turunen suoritti täydennysopintoja valo- ja videokuvauksen jatkolinjalla. Hän on toiminut kuvataiteiden opettajana eri oppilaitoksissa Joensuun seudulla vuodesta 1996 lähtien. Turusen taiteellinen työ käsittää maalauksia, serigrafiaa ja valokuvausta. Hänellä on ollut yli 30 yksityisnäyttelyä, lisäksi hän on osallistunut yli 50 yhteis- ja ryhmänäyttelyyn. thumb|Punainen virtaa, Joensuu, 2013. thumb|upright|Puusatama, Joensuu, 2016. thumb|Jalovekki – pähkinä, mahonki ja kirsikka, yhdessä Olli Romppasen kanssa, 2020–2022, Vuores, Tampere. Johanna Turunen on tehnyt Joensuun Penttilänrantaan kaksi julkista teosta. Teos Punainen virtaa on valmistunut vuonna 2013 ja se on maalaus alueella olevan muuntamon seinällä. Maalauksessa on esitetty sähkön siirtoa voimalaitokselta käyttäjille. Toinen teos, Puusatama, on vuodelta 2016. Sen keskeisenä osana on taustavalaistu metallilevy, johon on laserleikattu jokimaisema. Kokonaisuuteen kuuluu myös muun muassa leikkimökki ja istuinryhmä pihan pergolalla. Kemiönsaaren kunnassa, Taalintehtaan ruukkikylässä on Artpark-taidepuistoa, jonka teokset sijaitsevat eri puolilla kylää. Teokset ovat pysyviä ja niitä hankitaan vähitellen. Vuonna 2014 Artparkissa paljastettiin Turusen teos Sininen taivas. == Lähteet == == Aiheesta muualla == * Johanna Turusen kotisivut Luokka:Suomalaiset taidemaalarit Luokka:Vuonna 1971 syntyneet Luokka:Elävät henkilöt
Gillobackaträsket

Gillobackaträsket on 8,3 hehtaarin laajuinen järvi Kirkkonummen eteläosassa läntisellä Uudellamaalla. Etäisyys Helsingin keskustasta on 25 kilometriä länteen. == Maantiede == Gillobackaträsketin pituus lounaasta koilliseen on 800 metriä. Järvi on saareton ja kapea. Sen korkeustaso 70 senttimetriä merenpinnan yläpuolella. Gillobackaträsketin eteläpuolella on kalliometsää, joka kohoaa noin 35 metriä merenpinnan yläpuolelle, eli kutakuinkin saman verran järven pinnan yläpuolelle. Pohjoinen ranta on soistunut, järven luoteispuolitse kulkee Länsiväylä. Kirkkonummen keskustaajama levittäytyy Gillobackaträsketin länsipuolella. Gillobackaträsket (81V060.1.001) kuuluu Välialueeseen (81V060), joka on kolmannen jakovaiheen vesistöalue Suomenlahden rannikkoalueen (81) päävesistössä. Välialueen laajin vakavesi, noin 80 hehtaarin laajuinen Finnträsk, sijaitsee Gillobackaträsketin itäpuolella. Välialueeseen 81V060 kuuluu myös Sommarvägsträsket, Vintervägsträsket, Ilmetton, Hemviken ja Träskbyträsket. Gillobackaträsketin koillisrannalta lähtee runsaan neljän kilometrin mittainen Sundetin laskuoja koilliseen Espoonlahden merialueen luoteiskolkan Sundsbergvikeniin. Ennen laskuaan mereen Sundetissa on Gölet-niminen laajentuma, jonka pinta-ala on noin 40 aaria. == Lähteet == Luokka:Kirkkonummen järvet
Jevgeni Tširikov

Jevgeni Nikolajevitš Tširikov (, 5. elokuuta 1864 Kazan – 18. tammikuuta 1932 Praha) oli venäläinen kirjailija. Jevgeni Tširikov syntyi maattomaan aatelisperheeseen. Hän opiskeli Kazanin yliopistossa ja joutui poliittisen toimintansa takia useaan kertaan erotetuksi, pidätetyksi ja karkotetuksi. Tširikov irtisanoutui vallankumousliikkeestä vuoden 1905 tapahtumien jälkeen. Tširikovin ensimmäinen kertomus ilmestyi vuonna 1894. Hän kirjoitti proosaa ja näytelmiä, jotka kuvasivat realistisesti maaseudun sivistyneistön elämää. Tširikovin näytelmät, kuten Jevrei (”Juutalaisia”, 1904), Ivan Mironytš (1905), Mužiki (”Musikoita”, 1906) ja Koldunja (”Noita”, 1909) olivat aikanaan varsin suosittuja. Tširikovin huomattavimpia teoksia on omaelämäkerrallinen romaani Žizn Tarhanova (”Tarhanovin elämä”, 1911–1924). Lokakuun vallankumouksen jälkeen Tširikov matkusti Krimille, sieltä vuonna 1920 Konstantinopoliin ja asettui vuonna 1921 Prahaan. Hän julkaisi ulkomailla muun muassa Venäjän sisällissotaa kuvaavan romaanin Zver iz bezdny (”Peto syövereistä”, 1926), joka herätti paljon huomiota. ==Suomennettuja teoksia== * Ensi aste: Koulupojan romaani (Rannije vshody). Suom. Onni Hamara. Hämeenlinna: Karisto, 1910. * Kuoppien Mari (Marka iz Jam). Kuopio: Kuopion uusi kirjapaino, 1907. ==Lähteet== Luokka:Venäläiset kirjailijat Luokka:Vuonna 1864 syntyneet Luokka:Vuonna 1932 kuolleet
Purple Kiss

Purple Kiss (; tyyliteltynä PURPLE K!SS) on eteläkorealainen tyttöyhtye, jonka levy-yhtiönä toimii RBW. Yhtyeeseen kuuluvat jäsenet Na Go-eun, Dosie, Ireh, Yuki, Chaein ja Swan. Park Ji-eun jätti yhtyeen terveyssyiden vuoksi marraskuussa 2022. Yhtye sanoittaa ja koreografioi itse. Yhtye julkaisi ensimmäisen EP:nsä Into Violet 15. maaliskuuta 2021. == Jäsenet == === Nykyiset jäsenet === * Na Go-eun (나고은) – päälaulu, tanssi * Dosie (도시) – tanssi, laulu * Ireh (이레) – tanssi, laulu * Yuki (유키) – rap, tanssi, laulu * Chaein (채인) – laulu, rap, tanssi * Swan (수안) – päälaulu === Entiset jäsenet === * Park Ji-eun (박지은) – laulu == Diskografia == === EP:t === * Into Violet (2021) *Hide & Seek (2021) *MemeM (2022) *Geekyland (2022) *Cabin Fever (2023) *BXX (2024) ==== Japani ==== * Dear Violet (2023) === Singlealbumit === * Festa (2023) === Singlet === * ”My Heart Skip a Beat” (2020) * ”Can We Talk Again” (2021) * ”Ponzona” (2021) *”Zombie” (2021) *”My My” (2021) *”MemeM” (2022) *”Nerdy” (2022) *Sweet Juice (2023) *7Heaven (2023) *BBB (2024) == Lähteet == == Aiheesta muualla == Luokka:Eteläkorealaiset tyttöbändit
Djedefptah

Djedefptah eli Thamphthis (hallitsi noin 2500 ekr.) oli mahdollinen muinaisen Egyptin neljännen dynastian viimeinen hallitsija, joka hallitsi 2–9 vuotta. Djedefptahin olemassaolosta kiistellään, koska hänen nimeään ei ole löydetty Abydoksen kuningasluettelosta tai Torinon papyruksesta. On mahdollista, että Djedefptahin nimi on ollut Torinon papyruksessa, mutta tämä kohta olisi tuhoutunut aikojen saatossa. Djedefptahista on kirjoittanut egyptiläinen historioitsija Manetho yli 2 000 vuotta myöhemmin. == Lähteet == https://pharaoh.se/pharaoh/Thamphthis Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Ichigo Takano

Ichigo Takano on japanilainen mangaka. Hän on tunnetuin teoksestaan Orange. Orange kertoo Naho Takamiyasta, joka saa kirjeen itseltään tulevaisuudesta. Tulevaisuuden minä käskee häntä välttämään katumusta aiheuttavan tapahtuman, joka liittyy tokiolaiseen vaihto-oppilaaseen Kakeru Naruseen. == Triviaa== * Takanon verityyppi on B.https://myanimelist.net/people/6973/Ichigo_Takano * Hänen lempivuodenaikansa on kevät.https://twitter.com/ichigo_takano/status/1219263983955263490 * 2019 hän kävi opiskelemassa kieliä Englannissa.https://twitter.com/ichigo_takano/status/1207304124003475462 * Orange oli ehdokkaana 2017 Will Eisner -sarjakuvakilpailussa parhaana aasialaisena sarjana.https://www.animenewsnetwork.com/news/2017-05-02/goodnight-punpun- orange-the-osamu-tezuka-story-princess-jellyfish-wandering-island-nominated- for-eisner-awards/.115620 == Teokset == * Ookami Shounen, 2004 * Shooting Star, 2006 * Itoshi Kingyo, 2006 * Bambi no Tegami 2007 * Dreamin' Sun, 2007-2011 * Orange, 2012-2017 * ReCollection, 2013 * Kimi ni Nare, 2018 ==Lähteet== ==Aiheesta muualla== Ichigo Takanon Twitter Instagram Luokka:Japanilaiset sarjakuvantekijät Luokka:Vuonna 1986 syntyneet Luokka:Elävät henkilöt
Carmen Nebel

Carmen Nebel (s. 24. heinäkuuta 1956 Grimma, DDR) on saksalainen televisiojuontaja. == Ura == Nebel opiskeli Humboldt-yliopistossa germanistiikkaa, anglistiikkaa ja pedagogiikkaa. Hän työskenteli vuoteen 1984 opettajana. Televisiouransa Nebel aloitti 1979: hän oli menestynyt Berliinin Alexanderplatzilla järjestetyssä kykyjenetsintäkilpailussa. 1980-luvun lopulla Nebel juonsi itäsaksalaista Sprungbrett-kykykilpailua. Saksan jälleenyhdistymisen jälkeen Nebel toimi muun muassa ARD:n juontajana. Hän juonsi lähes kymmenen vuotta Die Feste der Volksmusik -ohjelmaa, kunnes hän 2004 siirtyi ZDF:n palvelukseen. Nebel on juontanut ZDF:n gaalailtoja ja jouluohjelmia. Nebelillä oli nimikko-ohjelma Willkommen bei Carmen Nebel 2004–2021, jota esitettiin 83 jaksoa enimmäkseen suorina lähetyksinä, mutta myös tallennettuina. Lähetyspaikat vaihtuivat, ensimmäinen jakso esitettiin Magdeburgista, viimeinen Berliinistä. Ohjelma vieraili muutamaan otteeseen Itävallassa, lisäksi tehtiin kesäspecial-tyyppisiä lähetyksiä Sveitsin Luganosta ja Espanjan Palmasta. Ohjelman vierailijat edustivat kevyen musiikin tähtitaivasta Andrea Bergistä Claudia Jungiin ja Andy Borgista Beatrice Egliin. Saksankielisen Euroopan ulkopuolelta vierailivat muun muassa Benny Andersson, Albano Carrisi, Mireille Mathieu, Eros Ramazzotti ja Bonnie Tyler. Ohjelman tuotti Nebelin 2003 perustama TeeVee Produktions GmbH. Televisiotyönsä ohella Nebel on toiminut varainkerääjänä syöpätutkimuksessa. == Lähteet == == Aiheesta muualla == *United Charity: Carmen Nebel *DWDL.de: Letzte Ausgabe läuft im März : "Willkommen bei Carmen Nebel"-Abschied doch ohne Publikum Luokka:Saksalaiset televisiojuontajat Luokka:Vuonna 1956 syntyneet Luokka:Elävät henkilöt
Fumiyo Kōno

Fumiyo Kōno (, s. 28. syyskuuta 1968) on japanilainen mangaka. Hän syntyi Nishi-kussa, Hiroshimassa. Hänen parhaiten tunnettuja teoksiaan ovat Yunagi no Machi, Sakura no Kuni, (Town of Evening Calm, Country of Cherry Blossoms) ja Kono Sekai no Katasumi ni (In This Corner of the World). Kōno alkoi piirtää mangaa yläasteella ja motivaationa oli se, että hänen vanhempansa ostivat hänelle mangaa vain harvoin.https://web.archive.org/web/20110927070321/http://www.jmanga.com/features/interview- with-kouno-sensei Kōno opiskeli Hiroshiman yliopistossa ja muutti Tokioon, jossa hän ryhtyi avustajaksi toisille mangakoille. Kōnon ensimmäinen oma sarja julkaistiin 1995. Kōno kokee, että eniten hänen tyyliinsä ovat vaikuttaneet Osamu Tezuka ja Fujiko Fujio sekä myöhemmin Sanpei Shirato. Nykyisin hän saa inspiraatiota Yu Takitan tyylistä. 2001 hän valmistui Japanin avoimesta yliopistosta.https://web.archive.org/web/20100116070507/http://plaza.bunka.go.jp/english/festival/2004/manga/000446/index.php == Palkintoja == * 2004 Japan Media Arts Festival Grand Prize (Manga Division): Town of Evening Calm, Country of Cherry Blossomshttps://web.archive.org/web/20050617033541/http://www.asahi.com/tezuka/05b.html * 2005 Tezuka Osamu Cultural Prize Creative Award: Town of Evening Calm, Country of Cherry Blossoms * 2009 Japan Media Arts Festival Excellence Prize (Manga Division): Kono Sekai no Katasumi nihttps://web.archive.org/web/20100404083933/http://plaza.bunka.go.jp/english/festival/2009/manga/001242/ ==Lähteet== Luokka:Vuonna 1968 syntyneet Luokka:Elävät henkilöt Luokka:Japanilaiset sarjakuvantekijät